ΕΛΛΗΝΙΚΗ ΔΗΜΟΚΡΑΤΙΑ
ΘΕΜΑ: «Παράταση και αναστολή καταβολής βεβαιωμένων οφειλών για την αντιμετώπιση των έκτακτων αναγκών που προέκυψαν από τα έντονα καιρικά φαινόμενα (πλημμύρες, κατολισθήσεις κλπ) από την 01.12.2017 στους Δήμους Αγρινίου και Ιεράς Πόλεως Μεσολογγίου της Περιφερειακής Ενότητας Αιτωλοακαρνανίας της Περιφέρειας Δυτικής Ελλάδας»
ΑΠΟΦΑΣΗ
Η ΥΦΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις του άρθρου 8 του ν. 1284/1982 (ΦΕΚ 114 Α΄), όπως ισχύει, με τις οποίες εξουσιοδοτείται ο Υπουργός Οικονομικών να παρατείνει, με αποφάσεις του που δημοσιεύονται στην Εφημερίδα της Κυβερνήσεως, σε εξαιρετικές περιπτώσεις τις προθεσμίες καταβολής των βεβαιωμένων χρεών προς το Δημόσιο και Τρίτους που εισπράττονται από τις Δ.Ο.Υ.
2. Τις διατάξεις της παραγράφου 5 του πέμπτου άρθρου του ν.2275/1994 (ΦΕΚ 238 Α΄), όπως ισχύει, με τις οποίες ο Υπουργός Οικονομικών, με αποφάσεις του που δημοσιεύονται στην Εφημερίδα της Κυβερνήσεως, δύναται σε εξαιρετικές περιπτώσεις σεισμών, πλημμυρών ή άλλων θεομηνιών, από τις οποίες προκαλούνται σημαντικές ζημιές σε μεγάλο αριθμό φορολογουμένων, να αναστέλλει την είσπραξη των ληξιπρόθεσμων οφειλών προς το Δημόσιο.
3. Τις διατάξεις του ν.δ. 356/1974 (ΦΕΚ 90 Α΄ – Κ.Ε.Δ.Ε.), όπως ισχύουν.
4. Τις διατάξεις του ν. 4174/2013 (ΦΕΚ 170 Α΄-Κ.Φ.Δ.), όπως ισχύουν.
5. Το π.δ. 111/2014 (ΦΕΚ Α΄ 178/2014 & 25/2015) «Οργανισμός του Υπουργείου Οικονομικών», όπως τροποποιήθηκε και ισχύει.
6. Την υπ΄αριθ. Δ.ΟΡΓ. Α 1036960 ΕΞ 2017 (ΦΕΚ Β΄ 968/2017) Απόφαση του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)», όπως ισχύει.
7. Το π.δ. 125/2016 (ΦΕΚ 210 Α΄) «Διορισμός Υπουργών, Αναπληρωτών Υπουργών και Υφυπουργών».
8. Την υπ’ αριθ. ΥΠΟΙΚ 0010218 ΕΞ 2016 (ΦΕΚ 3696 Β΄) Απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στην Υφυπουργό Οικονομικών Αικατερίνη Παπανάτσιου».
9. Τις διατάξεις του ν.4389/2016 (ΦΕΚ 94 Α΄) «Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις», ιδίως το άρθρο 41.
10. Την υπ’ αριθ. 336617/1662/03.12.2017 Απόφαση της Αντιπεριφερειάρχη Π.Ε. Αιτωλοακαρνανίας (ΑΔΑ: ΨΨ5Υ7Λ6-Π95), με την οποία κηρύχθηκε σε κατάσταση Έκτακτης Ανάγκης Πολιτικής Προστασίας ο Δήμος Αγρινίου της Π.Ε. Αιτωλοακαρνανίας της Περιφέρειας Δυτικής Ελλάδας λόγω εκτεταμένων ζημιών που προκλήθηκαν από την 01.12.2017 στον ανωτέρω Δήμο.
11. Την υπ’ αριθ. 336616/1661/03.12.2017 Απόφαση της Αντιπεριφερειάρχη Π.Ε. Αιτωλοακαρνανίας (ΑΔΑ: ΨΟ737Λ6-ΤΝΩ), με την οποία κηρύχθηκε σε κατάσταση Έκτακτης Ανάγκης Πολιτικής Προστασίας ο Δήμος Ιεράς Πόλεως Μεσολογγίου της Π.Ε. Αιτωλοακαρνανίας της Περιφέρειας Δυτικής Ελλάδας λόγω εκτεταμένων ζημιών που προκλήθηκαν από την 01.12.2017 στον ανωτέρω Δήμο.
12. Το υπ΄ αριθμ. 340693/4635/06.12.2017 έγγραφο αίτημα του Περιφερειάρχη Δυτικής Ελλάδας προς την Υφυπουργό κ. Αικατερίνη Παπανάτσιου με θέμα «Διευκολύνσεις για πολίτες και επαγγελματίες-επιχειρήσεις στις πληγείσες περιοχές της Π.Ε. Αιτωλοακαρνανίας (ΥΦΟΙΚ 0001640/08.12.2017).
13. Το γεγονός ότι τα εν λόγω έντονα καιρικά φαινόμενα είχαν ως αποτέλεσμα να απορρυθμιστεί η κοινωνική και οικονομική ζωή στους ανωτέρω Δήμους.
14. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
Α Π Ο Φ Α Σ Ι Ζ Ο Υ Μ Ε
1. Παρατείνονται μέχρι και την 01.03.2018 οι προθεσμίες καταβολής των βεβαιωμένων στις Δ.Ο.Υ./Ελεγκτικά Κέντρα οφειλών των φυσικών και νομικών προσώπων και οντοτήτων, που έχουν την κύρια κατοικία ή την κύρια εγκατάσταση (έδρα) στους Δήμους Αγρινίου και Ιεράς Πόλεως Μεσολογγίου της Περιφερειακής Ενότητας Αιτωλοακαρνανίας της Περιφέρειας Δυτικής Ελλάδας που λήγουν ή έληξαν από την 01.12.2017 έως και την 01.03.2018. Έως την ίδια ημερομηνία και για τις ίδιες οφειλές και πρόσωπα, παρατείνονται και οι προθεσμίες καταβολής των δόσεων ρυθμίσεων/διευκολύνσεων τμηματικής καταβολής βεβαιωμένων οφειλών.
2. Αναστέλλεται μέχρι και την 01.03.2018 η πληρωμή των βεβαιωμένων και ληξιπροθέσμων μέχρι την 01.12.2017 οφειλών των ανωτέρω προσώπων και οντοτήτων.
3. Η παρούσα απόφαση να δημοσιευθεί στην Εφημερίδα της Κυβερνήσεως.
Η ΥΦΥΠΟΥΡΓΟΣ ΟΙΚΟΝΟΜΙΚΩΝΑΙΚΑΤΕΡΙΝΗ ΠΑΠΑΝΑΤΣΙΟΥ
ΠΙΝΑΚΑΣ ΔΙΑΝΟΜΗΣ:
Α. ΠΡΟΣ ΕΝΕΡΓΕΙΑ
1. Εθνικό Τυπογραφείο για Δημοσίευση στο τεύχος Β'
2. Αποδέκτες πίνακα Γ & Δ.
3. Δ/νση Υποστήριξης Ηλεκτρονικών Υπηρεσιών (με την παράκληση να αναρτηθεί στο διαδικτυακό τόπο της Α.Α.Δ.Ε.).
Β. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
Αποδέκτες πίνακα Α, Β, Ε, ΣΤ, Ζ, Η, Θ, Ι, ΙΒ, ΙΔ, ΙΕ, ΙΣΤ.
Γ. ΕΣΩΤΕΡΙΚΗ ΔΙΑΝΟΜΗ:
1) Γραφείο Υπουργού
2) Γραφείο Αναπληρωτή Υπουργού
3) Γραφείο Υφυπουργού
4) Γραφείο Διοικητή Ανεξάρτητης Αρχής Δημοσίων Εσόδων
5) Γραφεία κ.κ. Γεν. Διευθυντών
6) Δ/νση Ηλεκτρονικής Διακυβέρνησης ΑΑΔΕ
7) Δ/νση Εισπράξεων- Τμήματα Α, Β, Γ, Δ, Ε, Γραμματεία
8) Γραφείο Τύπου και Δημοσίων Σχέσεων
9) Αυτοτελές Τμήμα Συντονισμού Μεταρρυθμιστικών Δράσεων και Επικοινωνίας
